CELEX: 62021TN0179
Language: da
Date: 2021-03-31 00:00:00
Title: Sag T-179/21: Sag anlagt den 31. marts 2021 — QN mod Kommissionen

31.5.2021   
            
            
               DA
            
            
               Den Europæiske Unions Tidende
            
            
               C 206/38
            
         
      Sag anlagt den 31. marts 2021 — QN mod Kommissionen
      (Sag T-179/21)
      (2021/C 206/46)
      Processprog: engelsk
      
         Parter
      
      
         Sagsøger: QN (ved advokaterne L. Levi og N. Flandin)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Sagsøgerens KUR (1) for 2019 annulleres.
               
            
                  —
               
               
                  Subsidiært annulleres sagsøgerens KUR, for så vidt som den indeholder anfægtede bemærkninger.
               
            
                  —
               
               
                  Samtidigt, og for så vidt det er nødvendigt, annulleres Kommissionens afgørelse om afslag på sagsøgerens klage over KUR’en for 2019 indgivet på grundlag af tjenestemandsvedtægtens artikel 90, stk. 2.
               
            
                  —
               
               
                  Kommissionen tilpligtes at betale erstatning for det af sagsøgeren lidte ikke-økonomiske tab.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fire anbringender.
      
                  1.
               
               
                  Første anbringende om, at Kommissionen tilsidesatte sin forpligtelse til at fastsætte mål i KUR’en. Sagsøgeren har også anført, at Kommissionen anlagde et åbenbart urigtigt skøn og tilsidesatte sin pligt til at udvise omhu og princippet om god forvaltning.
               
            
                  2.
               
               
                  Andet anbringende om, at Kommissionen tilsidesatte tjenestemandsvedtægtens artikel 43, artikel 7, stk. 3, i Kommissionens afgørelse af 16. december 2013 (2) og Kommissionens interne vejledning for bedømmere (3). Sagsøgeren har endvidere anført, at Kommissionen foretog åbenbart urigtige skøn og misbrugte sine beføjelser. Det gøres også gældende, at Kommissionen tilsidesatte sin pligt til at udvise omhu og pligten til god forvaltning.
               
            
                  3.
               
               
                  Tredje anbringende om, at Kommissionen tilsidesatte artikel 41, stk. 1, i Den Europæiske Unions charter om grundlæggende rettigheder. Sagsøgeren har også anført, at Kommissionen tilsidesatte reglerne om objektivitet og upartiskhed.
               
            
                  4.
               
               
                  Fjerde anbringende om, at Kommissionen tilsidesatte artikel 296, stk. 2, TEUF. Sagsøgeren har også anført, at Kommissionen tilsidesatte tjenestemandsvedtægtens artikel 25, stk. 2, og artikel 41, stk. 2, i Den Europæiske Unions charter om grundlæggende rettigheder. Det gøres ligeledes gældende, at Kommissionen tilsidesatte begrundelsespligten.
               
            
         (1)  Karriereudviklingsrapport.
      
         (2)  Kommissionens afgørelse af 16.12.2013 om almindelige gennemførelsesbestemmelser til vedtægtens artikel 43 og til vedtægtens artikel 44, første afsnit (C(2013)8985 endelig udg.).
      
         (3)  Kommissionens interne direktiv: »Constructive dialogue and fair report: guidance for Reporting Officers«.